**FARSKÉ OZNAMY – filiálky NEMČICE // Farnosť Topoľčany**

**22. nedeľa v cezročnom období**

(30.8. – 5.9.2020)

▪ **Sv. omše v týždni a ich úmysly:**

*Streda*: 18.00 h. + Gustáv, Emília, Márie, Jozef, Oľga a rodičia z oboch strán

*Piatok*: 18.00 h. Za zdravie a Božie požehnanie pre našich žiakov a študentov

*Nedeľa*: 9.00 h. + Ivan Valach (1. výročie)

▪ **Liturgický kalendár:**

*Streda*: Votívne sv. omše o Duchu Svätom na začiatku nového školského roka

*Štvrtok*: Sv. Gregora Veľkého, pápeža a učiteľa Cirkvi

*Piatok*: O najsvätejšom Srdci Ježišovom, votívna sv. omša (1. piatok)

*Sobota*: O Panne Márii, votívne sv. omše (1. sobota)

*Nedeľa*: Tradičná topoľčianska mariánska púť (inak 23. nedeľa cez rok)

▪ V utorok 1.9. z dôvodu štátneho sviatku *Dňa ústavy SR* budú vo farskom kostole v Topoľčanoch sv. omše ako vo sviatok, čiže ráno o 8.00 a večer o 18.30 hod.

▪ Od stredy 2.9. opäť počas školského roka budú bývať v Nemčiciach omše i v stredu.

▪ Od stredy 2.9. sa začína nový školský rok. Žiakom a študentom prajeme jeho úspešný a bezpečný priebeh. *Veni Sanctae* – čiže vzývanie Ducha Svätého na začiatku školského roka budeme mať v stredu 2.9. pri sv. omšiach vo farskom kostole v Topoľčanoch ráno o 8.00 hod. a večer o 18.30 hod. a na filiálke v Nemčiciach večer o 18.00 hod. Srdečne pozývame žiakov a študentov.

▪ V nastávajúcom týždni, od štvrtka 3. septembra do nedele 6. septembra, sa v našej farnosti uskutoční tradičná mariánska púť, ktorou chceme vyjadriť vďakyvzdanie Bohu a Márii za ochranu. Dovoľte, aby sme vás s programom informovali aj touto cestou. Hoci na základe prípadne nových hygienických opatrení môže prísť i k prípadným zmenám v programe. Teda:

Vo **štvrtok, 3. septembra** bude celodenná adorácia vo farskom kostole, ktorá bude zakončená o 17:45 h. modlitbami za nové duchovné povolania spojené s eucharistickým požehnaním. O 18:30 h bude svätá omša, ktorú bude celebrovať rodák vdp. Roman Skladaný, farár vo Veľkých Bieliciach. Tohto roku kvôli koronakríze sme kňazov-rodákov osobitne nepozývali. Vítaný je však každý z nich, ktorý príde!

V **piatok, 4. septembra**, o 11:00 h. sa začne spovedať a o 11:30 h. bude svätá omša o Najsvätejšom Srdci Ježišovom, ktorú aj s prvopiatkovou pobožnosťou bude viesť pán dekan. Po nej bude modlitba ruženca k Sedembolestnej Panne Márii. O 15:00 h. bude vystavenie Sviatosti Oltárnej a modlitba Korunky k Božiemu milosrdenstvu. O 17:15 h. sa farníci z filiálky Nemčice budú modliť posvätný ruženec. O 18:00 h. bude nasledovať prvopiatková pobožnosť a litánie k Najsvätejšiemu Srdcu Ježišovmu. O 18:30 h bude mládežnícka svätá omša, ktorú bude celebrovať vdp. Ján Kollárik, kaplán vo Farnosti Nitra-Klokočina.

V **sobotu, 5. septembra**, o 15:00 h. bude Korunka k Božiemu milosrdenstvu spojená so spovedaním. Nasleduje o 15:30 h. svätá omša, počas ktorej bude vysluhovaná sviatosť pomazania chorých. Svätú omšu bude celebrovať vdp. Peter Bako. O 17.00 h. sa budú otcovia a mamy modliť za všetky rodiny na Slovensku. O 17:30 h. bude nasledovať mariánske večeradlo. A o 18:30 h. bude slávnostná svätá k úcte Panny Márie, ktorú bude sláviť generálny vikár Nitrianskej diecézy Mons. Peter Brodek. Na záver sv. omše bude mariánska pobožnosť – jej priebeh a spôsob slávenia bude prispôsobený aktuálnym hygienickým opatreniam.

V **nedeľu, 6. septembra**, budú sväté omše o 6:00 h a 7:30 h. Svätá omša o 9:00 h. tu vo farskom kostole **nebude**, z dôvodu príprav na slávnostnú svätú omšu, ktorá bude o 10:30 h., v prípade priaznivého počasia vonku pri soche Lurdskej Panny Márie v areáli nášho kostola. Svätú omšu bude celebrovať **Mons. Jan Graubner**, olomoucký arcibiskup a metropolita moravský, ako i súčasný predseda Českej biskupskej konferencie.

Všetkých vás srdečne pozývame k jednotlivým sláveniam počas našej mariánskej púte, počas ktorej treba dôsledne dodržiavať aktuálne hygienické predpisy. To znamená predovšetkým nosiť rúška, robiť dezinfekciu rúk a pod. Ľudia, ktorí sú chorí, mali by nevoľnosť alebo zvýšenú teplotu či aktuálne by sa práve vrátili z rizikových krajín, tak tých prosíme, aby boli s nami spojení len duchovne. Ďakujeme za porozumenie!

▪ Sväté omše vo štvrtok o 6:00 h a o 8:00 h, v piatok o 6:00 h a v sobotu o 8:00 h. zostávajú nezmenené a teda budú slávené v stanovených časoch, hoci nie sú uvedené na plagáte púte, ktorý je zverejnený vo kostolných výveskách i na farskom webe.

▪ Od štvrtka do nedele bude počas púte možnosť vždy pred svätou omšou alebo po svätej omši v sakristii a tiež v zadnej kaplnke kostola zapísať si úmysly na netermínované (tzv. pútne) sväté omše.

▪ Ako každá veľká udalosť, podobne aj naša púť si vyžaduje pomocníkov. Preto organizačné stretnutie všetkých ochotných pomocníkov bude v pondelok 31.8. po večernej svätej omši tu vo farskom kostole, počas ktorého by došlo k zadeleniu služieb už spomenutého programu. Všetkým ochotným veriacim farníkom už vopred ďakujeme.

▪ Spovedať pred prvým piatkom budeme v Topoľčanoch vždy pol hodinu pred každou omšou. V Nemčiciach sa spovedať bude v stredu 2.9. od 17.00 hod.

▪ Sviatosť manželstva mienia v Nemčiciach v sobotu 5.9. o 14.00 hod. uzavrieť snúbneci Alžbeta Božová a Lukáš Kessl. Srdečne im blahoželáme!

▪ V katedrále sv. Emeráma v Nitre na hrade sa od 6.9. o 19.00 hod. uskutoční päť nedieľ za sebou *Katedrálny organový festival*, na ktorý organizátori srdečne pozývajú.

▪ Na jeseň sa otvára 4. ročník Animátorskej školy v Nitre pre mladých ľudí od 17 rokov. Bližšie informácie sú zverejnené na farskej webovej stránke.

▪ Všetkým dobrodincom, ktorí prispeli na generálnu opravu organa v Nemčiciach vyslovujeme úprimné poďakovanie a srdečné Pán Boh zaplať a odmeň!